**IEPIRKUMA**

**“Būvuzraudzības veikšana Daugavpils pilsētas pašvaldības iestādes “Komunālās saimniecības pārvalde” noteiktajos objektos”**

**identifikācijas Nr.DPD 2017/39**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) 2017.gada 22.marta sēdē (protokols Nr.2) konstatējusi nepieciešamību sniegt nolikuma skaidrojumus, ņemot vērā pārrakstīšanās kļūdas, kas radušās nolikuma izstrādes procesā un izskatījusi ieinteresētā pretendenta uz e-pastu nosūtīto vēstuli ar uzdotajiem jautājumiem. Iepirkuma komisija sniedz sekojošus skaidrojumus.

**1.Pretendenta jautājums Nr.1:**

Saskaņā ar Daugavpils pilsētas domes izsludinātā iepirkuma „Būvuzraudzības veikšana Daugavpils pilsētas pašvaldības iestādes “Komunālās saimniecības pārvalde” noteiktajos objektos” (iepirkuma identifikācijas Nr. DPD 2017/39) Nolikuma (turpmāk - Nolikums) 9.pielikumā *Finanšu piedāvājums iepirkuma priekšmeta 1. – 5.daļā* noteikts, ka (piemēram):

|  |
| --- |
| **1.objekts: Lielā Stropu ezera pludmales stāvlaukuma pārbūve** |
| **Nr.p.k.** | **Darbu nosaukums** | **Laiks, cilv./dienas** | **Vienības cena EUR bez PVN** | **Kopējā cena EUR bez PVN** |
| 1. | Ceļu būvuzraugs | 64 |  |  |
| 2. | Elektrisko tīklu būvuzraugs | 16 |  |  |
| **PAVISAM KOPĀ (1.objekts):** |  |

 Lūdzam Daugavpils pilsētas domi precizēt, vai pasūtītājs pozīciju laiks, cilv./dienas ir paredzējis būvuzrauga noslodzi 8 stundas dienā?

 **Atbilde uz jautājumu Nr.1:**

 Būvuzrauga noslodze ir atkarīga no būvkomersanta, kas veic būvdarbu attiecīgajā objektā, darba grafika un no pretendenta organizētības un spējām veikt tam līguma ietvaros noteiktos būvuzraudzības pakalpojumus.

 **2.Pretendenta jautājums Nr.2:**

 Lūdzam precizēt, cik būvobjektos atļauts sniegt būvuzrauga pakalpojumus vienam speciālistam?

 **Atbilde uz jautājumu Nr.2:**

 Nav ierobežojumu, bet ir jānodrošina būvuzraudzības pakalpojumi atbilstoši tehniskajās specifikācijās noteiktajai minimālajai noslogotībai.

 **3.Pasūtītāja skaidrojumi par nolikumu**

Ņemot vērā to, ka Iepirkuma komisija konstatējusi pārrakstīšanās kļūdas un to skaidrojumi negroza iepirkuma priekšmetu, tā apjomu un citas būtiskas nolikuma nosacījumus, Iepirkuma komisija paskaidro, ka:

3.1.pretendentiem ir jāiesniedz dokumenti atbilstoši nolikuma pielikumā esošajām veidnēm vai nosacījumiem: iepirkuma nolikuma 9.5.3.punktā norādītais personāla saraksts saskaņā ar nolikuma 8.pielikumu; nolikuma 9.7.punktā norādītais pretendenta apliecinājums par to, ka garantija tiks iesniegta saskaņā ar nolikuma 12.sadaļas nosacījumiem un ievērojot nolikuma 6.pielikuma prasības; 9.9.1.punktā norādītais pretendenta piesaistīto apakšuzņēmēju saraksts saskaņā ar nolikuma 7.pielikumu;

3.2.iepirkuma nolikuma 9.pielikuma “Finanšu piedāvājums iepirkuma priekšmeta 5.daļā” veidnes (nolikuma 81.lpp.) tabulas virsrakstā ir jābūt “Lietus ūdens kanalizācijas izbūve Sēlijas ielā posmā no Sēlijas ielas 43 līdz Sēlijas ielai 72, Daugavpilī¨ atbilstoši iepirkuma priekšmeta 5.daļas objekta nosaukumam.

Iepirkuma komisijas priekšsēdētāja *((personiskais paraksts)* J.Kornutjaka